Letizia (Espanjan kuningatar)

Kuningatar Letizia (syntymänimeltään Letizia Ortiz Rocasolano, s. 15. syyskuuta 1972 Oviedo) on Espanjan kuninkaan Felipe VI:n puoliso ja täten Espanjan kuningatar.

Tausta 
Letizia Ortiz Rocasolano syntyi Jesús Ortiz Álvarezin ja Paloma Rocasolanon vanhimpana lapsena. Hänellä on kaksi nuorempaa sisarta, Erika ja Thelma. Ortiz Rocasolano nousi julkisuuteen toimimalla uutistoimittajana. Hän avioitui ensimmäisen kerran Alonso Guerrero y Pérezin kanssa 7. elokuuta 1998. Avioliitto päättyi kuitenkin eroon jo vuonna 1999.

Avioituminen kuningasperheeseen 
Felipe ja Letizia Ortiz Rocasolano ilmoittivat kihlauksestaan 1. marraskuuta 2003. He avioituivat 22. toukokuuta 2004. Koska Ortiz Rocasolanon ensimmäinen avioliitto solmittiin siviiliseremoniassa, katolinen kirkko suostui vihkimään Felipen ja Ortiz Rocasolanon.

Letizialla ja Felipellä on kaksi tytärtä, Leonor (s. 31. lokakuuta 2005) ja Sofía (s. 29. huhtikuuta 2007).

Lähteet

Aiheesta muualla 

 Letizia Espanjan kuningasperheen sivustolla 

Espanjan kuninkaalliset
Espanjalaiset toimittajat
Vuonna 1972 syntyneet
Elävät henkilöt